Angoltanulás történetekkel | Mesés Angoltanulás
Holisztikus nyelvtanulás
2017-01-13 angoltanulas
Mivel éri el az ember, hogy folyékonyan tudjon beszélni angolul?
Nem véletlen, hogy a gyerekeknek mindig is meséltek. Ezzel szívják magukba a nyelvet.
A közös történetalkotás egy élvezetes játék.
Angolul játsszuk.
Három lépésből áll.
ELSŐ LÉPÉS: „Volt egyszer, hol nem volt….”
Ezek a szavak (angolul: Once upon a time…) kellemes várakozást ébresztenek bennünk. Azt jelzik: sztori következik. Hatásuk azonnali: a sztorit mindenki imádja. Az indító lépés célja pozitív érzelem kiváltása.
Az interaktív történetalkotásnál ezt a következő kérdés ill. döntés követi: „…volt egyszer egy …. Micsoda? Mi volt? Ki volt?”
Vagyis elkezdjük megrajzolni a főhőst. Tudván, hogy még két fontos lépést kell megtenni ahhoz, hogy a sztori kikerekedjen, nem húzzuk sokáig, elég néhány markáns vonallal felvázolni az alakot. Ekkor következik a…
MÁSODIK LÉPÉS: „Mit szeretett, kit szeretett (volna) igazán?”
Vagyis erős érzelmet kérek. Nem langyos ezt is, azt is. Térjünk a lényegre. Tétje van a dolognak. Cél: a pozitív érzelem fenntartása, és egy kreatív várakozás megteremtése. Ez után jöhet a…
HARMADIK LÉPÉS: „Egy szép napon / este / reggel / éjszaka … valami történt
Nem biztos, hogy szép napon, sem az, hogy egy napon…
…de az angol kifejezés amúgy is egyszerűbb: One day / One morning / One night…
Egy pillanatra megállhatunk, hogy elbeszélgessünk róla, milyen is volt az a nap vagy éjszaka (meleg vagy hideg, csöndes vagy viharos stb.), de aztán dönteni kell:
Mi történt? Valami jó? Valami rossz? Valami meglepő?
Egy biztos: Nem valami szokványos, mindennapi, közömbös dolog. Az unalmas sztori nem sztori. Mi csakis jó sztorit akarunk csinálni!
Ez már többször is sikerült, ami a csapat összjátékának köszönhető. Vannak, akik aktívabban ontják az ötleteket, ám azt, hogy elfogadunk-e valami ötletet, a csoport döntésére bízom. Minden ötlet a csoport szűrőjén megy át (vagy akad fenn).
A három lépésből akár pillanatok alatt kialakulhat egy sztori. De ha akarunk, bármelyik résznél elidőzhetünk hosszabb-rövidebb ideig, és leírhatjuk…
ki mit csinál éppen
helyváltoztatásnál az utazás módját, stb.
Sok témakörből megismerhetsz így szavakat, kifejezéseket
De a leírás nem kötelező. Ha pergőbb sztorit szeretnénk, nem időzünk sokáig a leírással.
Hozzászoksz, hogy minden helyzetben ki tudd magad fejezni angolul
A történet minden pontján alkotunk dialógusokat. Elmondjuk, hogy a szereplő mit akar, mit gondol, mit érez, mit mond.
Milyen sztori kerekedhet ki ebből?
+36-70-425-6606
Kedd: 17.30 - 19.00
Csüt: 17.30 - 19.00
Értesítést szeretnél újdonságainkról? Iratkozz fel!
Sztorik Workshop
angolul@kacagva.hu
© Boros Attila Botond 2017. A TPRS® védjegyet Blaine Ray szíves engedélyével használom.